
REFERAT

Privind transmiterea în administrarea Regiei Autonome de Transport Timişoara a unui număr de 58 refugii pentru protecţia călătorilor care folosesc mijloacele de transport în comun.
Având în vedere refugiile pentru călătorii care folosesc mijloacele de transport în comun, care fac parte din domeniul public al municipiului Timişoara, montate pe traseele nou modernizate ale liniei cale conform proiectului de modernizare a infrastructurii la liniile de transport în comun cu tramvaiul în municipiul Timişoara.
Având în vedere prevederile art. 36, alin. (5), lit. a şi art.123, alin. (1) din Legea nr.215/2001, privind administraţia publică locală;
Având în vedere că aceste refugii pentru călători sunt vandalizate şi deteriorate periodic şi ţinând cont de faptul că  exploatarea staţiilor unde sunt montate aceste refugii pentru călători se face de către Regia Autonomă de Transport Timişoara, pentru o bună administrare şi întreţinere a acestora, propunem, transmiterea în administrarea Regiei Autonome de Transport Timişoara a unui număr de 58 de refugii pentru călători, identificate conform specificaţiilor din Anexa care face parte din prezenta hotărâre.

